Περισσότεροι από 80 πρόσφυγες και μετανάστες εντοπίστηκαν στοιβαγμένοι μέσα σε φορτηγό κοντέινερ στην Ξάνθη.

Σύμφωνα με τις πρώτες πληροφορίες στην πίσω πλευρά του φορτηγού ήταν στοιβαγμένοι πάνω από 80 μετανάστες πολλοί εκ των οποίων αντιμετώπιζαν αναπνευστικά προβλήματα και για το λόγο αυτό έχουν κληθεί ασθενοφόρα από Ξάνθη και Καβάλα για να τους μεταφέρουν στο νοσοκομείο.

Ασφυκτικές οι συνθήκες

Οι συνθήκες ήτανε ασφυκτικές και όπως μεταδίδει το xanthinews.gr , είναι αμφίβολο αν θα κατόρθωναν να επιβιώσουν ενός μακρινού ταξιδιού μέχρι την Θεσσαλονίκη.

Όλοι τους είναι άνδρες ηλικίας 20- 30 ετών, ενώ αυτήν την ώρα γίνεται μεγάλη επιχείρηση της αστυνομίας αλλά και του ΕΚΑΒ για να παραλειφθούν οι άνθρωποι από το σημείο και να μεταφερθούν στο νοσοκομείο.